Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az államigazgatási eljárás általános szabályairól szóló 1957. évi IV. törvény (a továbbiakban: Áe.) 3. §-a alapján
Paragraph Index: 1063

Az államigazgatási eljárás általános szabályairól szóló 1957. évi IV. törvény (a továbbiakban: Áe.) 3. §-a alapján a közigazgatási szerv eljárása során államigazgatási ügyben e törvény rendelkezéseit kell alkalmazni. E törvény alkalmazása szempontjából államigazgatási ügy minden olyan ügy, amelyben a közigazgatási szerv az ügyfelet érintõ jogot vagy kötelességet állapít meg, […], vagy hatósági ellenõrzést végez. Az Áe. 14. §-a alapján az ügyfél az eljárás megindítására irányuló kérelmét a határozat jogerõre emelkedéséig visszavonhatja. Ilyenkor a közigazgatási szerv az eljárást megszünteti, kivéve, ha az eljárás hivatalból is megindítható, és a közigazgatási szerv az eljárást folytatja. Az eljárás megszüntetésérõl […] az ügyfelet értesíteni kell. A közigazgatási szerv a hivatalból indított vagy folytatott eljárást – ha a megindításra vagy a folytatásra okot adó körülmény már nem áll fenn – megszünteti, és errõl értesíti azokat, akik […] az eljárás megindításáról értesültek. Az Áe. 3. §-ának (4) bekezdése szerint ügyfél az a magánszemély, jogi személy vagy jogi személyiséggel nem rendelkezõ más szervezet, amelynek jogát vagy jogos érdekét az ügy érinti. Az Áe. 41. § (1) és (2) bekezdése alapján az ügyfél és képviselõje az eljárás során keletkezett iratokba betekinthet, és azokról másolatot készíthet. A közigazgatási szerv az ügyfélen és képviselõjén kívül más személynek (szerv képviselõjének) is megengedi az iratokba való betekintést vagy másolat készítését, ha igazolja, hogy az iratok tartalmának ismerete jogának érvényesítése […] céljából szükséges. Tekintettel arra, hogy a bejelentés tárgya és tartalma a bejelentõ, vagyis az Ön jogát, jogos érdekét nem érintette, hanem jogszabálysértésre hívta fel a figyelmet, így Ön nem válhatott az államigazgatási eljárás során ügyféllé. Ezért Ön közérdekû bejelentõnek minõsül, így adatainak kezelésére nem az Áe., hanem a 2004. május 1-ig hatályos, a közérdekû

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes